Raport OMS: Aproape 76.000 de copii mor anual în Europa înainte de vârsta de cinci ani. Care sunt cauzele principale
Aproape 76.000 de copii sub cinci ani au murit în Europa în 2022, mulți dintre ei „în mod nejustificat”, arată un raport al Organizației Mondiale a Sănătății. Complicațiile la naștere, infecțiile și malformațiile congenitale sunt principalele cauze ale mortalității infantile, iar inegalitățile dintre statele europene rămân o provocare majoră, conform AFP. În același timp, sănătatea adolescenților este afectată de probleme precum tulburările mintale, obezitatea și hărțuirea cibernetică, evidențiind necesitatea unor măsuri urgente, informează News.ro.